4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 354331/1990 της 2/24 Αυγ. 1971 (ΦΕΚ Β΄ 685) Περί των όρων και διατυπώσεων καθ’ ους επιτρέπεται η ατελής εισαγωγή ζώντων ζώων και ωών αναπαραγωγής. Έχοντες υπ’ όψιν: Το εν ισχύϊ Δασμολόγιον Εισαγωγής και δή: 1.Την εις το τέλος του κεφαλ. 1 Σημείωσιν, δι’ ης καθορίζεται «ότι βοοειδή, βουβαλοειδή, προβατοειδή, αιγοειδή, χοιροειδή και κονικλοειδή ζώντα, ως και ορνιθοειδή ζώντα, προοριζόμενα αποδεδειγμένως δι’ αναπαραγωγήν, εισάγονται ατελώς, υπό όρους και διατυπώσεις καθοριζομένους δια κοινών αποφάσεων των Υπουργών Οικονομικών και Γεωργίας» και 2.Την υπό το εδαφ. Α1α, της κλάσεως 04.05, του Κεφαλ. 4, Σημείωσιν, δι’ ης καθορίζεται ότι «Τα κατόπιν αδείας του Υπουργείου Γεωργίας εισαγόμενα δι’ αναπαραγωγήν ωά παραδίδονται ατελώς επί τη προσκομίσει βεβαιώσεως του Υπουργείου Γεωργίας ή ετέρας αρμοδίας αρχής της χώρας προελεύσεως, αποφασίζομεν, ότι, τα εισαγόμενα ωά είναι κατάλληλα δι’ αναπαραγωγήν», αποφασίζομεν: Άρθρ.1.-1Ζώντα ζώα, αναπαραγωγής συμπεριλαμβανομένων και των πουλερικών, νοούνται εκείνα τα οποία προορίζονται δια την παραγωγήν απογόνων. 2.Ωά αναπαραγωγής νοούνται εκείνα τα οποία προορίζονται δι’ εκκολάψεις νεοσσών αναπαραγωγής, ως ούτοι καθορίζονται εις την προηγουμένην παρ. 1. Άρθρ.2.-1.Η παράδοσις, υπό των Τελωνειακών Αρχών, των ζώντων ζώων αναπαραγωγής, ήτοι βοειδών (δ.κ.01.02 Α1), χοίρων (δ.κ.01.03 Α1), προβάτων (δ.κ.01.04 Α1α), αιγών (δ.κ.01.04 Α2), πουλερικών (δ.κ.01.05), κονίκλων (δ.κ.01.06 Α), ως και ωών αναπαραγωγής (δ.κ.04.05 Α1α), γίνεται, εν αρχή, επί προσωρινή ατελεία, κατόπιν καταθέσεως υπό του εισαγωγέως βεβαιώσεως της Διευθύνσεως Γεωργίας του Νομού της περιφερείας, εις ην πρόκειται να λάβη χώραν η εκτροφή των ζώων, δι ης θα βεβαιούται ότι ταύτα προορίζονται δι’ αναπαραγωγήν. (Αντί για τη σελ. 480,31(γ) Σελ. 480,31(δ) Τεύχος 728-Σελ. 131 Ατέλειες υπέρ της Κτηνοτροφίας, Μελισσοκομίας κ.λ.π. 30.Ζ.ο.1-4 2.Η βεβαίωσις θα χορηγήται υπό των Διευθύνσεων Γεωργίας επί τη προσκομίσει υπό του εισαγωγέως των κάτωθι δικαιολογητικών: α)Προτιμολογίου ή αντιγράφου αυτού, τεθεωρημένου υπό της οικείας Αρχής θεωρήσεως τιμολογίων. Εις το προτιμολόγιον δέον απαραιτήτως ν’ αναγράφηται ότι, τα εν αυτώ αναφερόμενα ζώντα ζώα ή ωά, είναι αναπαραγωγής, κατά την έννοιαν του άρθρ. 1. β)Υπευθύνου δηλώσεως εις ην θα δηλούνται τα κάτωθι: 1)Το ονοματεπώνυμον και η διεύθυνσις του εκτροφέως ή εκκολάπτου, ως και η διεύθυνσις των εγκαταστάσεων εκτροφής των ζώων ή εκκολάψεως των ωών. 2)Ότι τα εισαγόμενα ζώντα ζώα, ή ωά, προορίζονται αποκλειστικώς δι’ αναπαραγωγήν, κατά την έννοια του άρθρ. 1 της παρούσης αποφάσεως. 3)Ότι θα ενημερώνεται η εκδούσα την βεβαίωσιν Αρχή, περί της καταστάσεως των ζώων και τυχόν θανάτων τούτων. 4)Ότι γίνεται αποδεκτός ο ανεπιφύλακτος έλεγχος της επιχειρήσεως υπό των αρμοδίων υπαλλήλων της εκδούσης την βεβαίωσιν Αρχής, προς διαπίστωσιν της χρησιμοποιήσεως των εισαχθέντων ζώων ή ωών δι’ αναπαραγωγήν. 5)Ότι τελεί εν γνώσει ότι, εις περίπτωσιν καθ’ ην τα εισαγόμενα ζώα ή ωά διετέθησαν δια σκοπόν έτερον εκείνου δι’ ον εισήχθησαν, ούτος υποχρεούται εις την καταβολήν των κεκανονισμένων δασμών και φόρων και υπόκειται εις τας περί λαθρεμπορίου διατάξεις του Τελωνειακού Κώδικος. γ)Εις περίπτωσιν καθ’ ην ο εισαγωγεύς δεν θα είναι ο εκτροφεύς, ούτος υποχρεούται να δηλώσει εις την οικείαν περιφερειακήν Υπηρεσίαν του Υπουργείου Γεωργίας, τα ονοματεπώνυμα και τας Δ/νσεις των εκτροφέων οίτινες θα παραλάβουν τελικώς, τα εισαγόμενα ζώα, μετά των υπευθύνων δηλώσεων αυτών, συμφώνως προς το προηγούμενον εδάφ. β΄. Άρθρ.3.-1.Η προσωρινή ατέλεια οριστικοποιείται δια τα βοοειδή, μετά παρέλευσιν δύο ετών από της εισαγωγής, δια τα πρόβατα, αίγας, χοίρους, κονίκλους μετά παρέλευσιν ενός έτους από της εισαγωγής και δια τα πουλερικά και ωά μετά παρέλευσιν έξ μηνών από της εισαγωγής, δι’ εγγράφου της εκδούσης την βεβαίωσιν ατελούς εισαγωγής Αρχής προς το οικείον Τελωνείον, τη αιτήσει των ενδιαφερομένων, δι’ ου θα καθίσταται γνωστόν, κατόπιν ελέγχου, ότι τα εισαχθέντα ζώα ή ωά χρησιμοποιούνται δι’ αναπαραγωγήν, ότε και αίρονται δια της  Σελ. 480,32(δ) Τεύχος 728-Σελ. 132 πράξεως ταύτης αι εκ της κατατεθείσης κατά την εισαγωγήν υπευθύνου δηλώσεως υποχρεώσεις του εισαγωγέως. 2.Η μη χρησιμοποίησις των εισαχθέντων ζώων ή ωών δι’ αναπαραγωγήν, λόγω ασθενειών ή κεκρυμμένων ελαττωμάτων ή θανάτων εξ ασθενειών ή ατυχημάτων, ως και φυσιολογικών απωλειών, δικαιολογείται εφ’ όσον ενημερούται εγκαίρως περί αυτών η εκδούσα την βεβαίωσιν ατελούς εισαγωγής Αρχή. 3.Εις την αίτησιν των ενδιαφερομένων, ήτις θα υποβάλλεται εντός των εν τη παρ. 1 του άρθρ. 4 καθοριζομένου χρονικού ορίου, θ’ αναφέρεται ο αριθμός των εισαχθέντων ζώων, ωών, ο αριθμός των ευρισκομένων εν αναπαραγωγή, ο αριθμός των απολεσθέντων εκ διαφόρων αιτιών, ο αριθμός και η ημερομηνία της διασαφήσεως εισαγωγής και ο αριθμός και η ημερομηνία της βεβαιώσεως προσωρινής ατελείας. Άρθρ.4.-1.Εις περίπτωσιν μη καταθέσεως του κατά το άρθρ. 3, παρ. 1 της παρούσης, εγγράφου, εντός εξαμήνου από της παρελεύσεως των εν αυτώ καθοριζομένων χρονικών ορίων, η οικεία Τελωνειακή Αρχή προσκαλεί τον ενδιαφερόμενον εισαγωγέα να καταβάλη τους δια τα εισαχθέντα ζώα ή ωά αναλογούντας δασμούς και φόρους. 2.Εν περιπτώσει μη καταβολής των δασμών τούτων εντός πενθημέρου από της επιδόσεως προσκλήσεως επιδιώκεται η κατά τον νόμον περί εισπράξεως Δημοσίων εσόδων είσπραξίς των. 3.Ανεξαρτήτως της κατά την προηγουμένην παράγραφον καταβολής των ανηκόντων δασμών, επιφυλάσσεται και η κατά τας περί λαθρεμπορίας διατάξεις του Τελωνειακού Κώδικος δίωξις οσάκις συντρέχει προς τούτο περίπτωσις. Άρθρ.5.-Αι υπ’ αριθ. Δ.4436/30-5-1960 (ΦΕΚ 329/1960 τεύχος Δεύτερον) και 263333/3152/1964 (ΦΕΚ 679/1964, τεύχος Δεύτερον), κοιναί αποφάσεις Υπουργών Οικονομικών και Γεωργίας καταργούνται. Η παρούσα δημοσιευθήτω δια της Εφημερίδος της Κυβερνήσεως. 30.Ζ.ο.4 Ατέλειες υπέρ της Κτηνοτροφίας, Μελισσοκομίας κ.λ.π.